Заволокин Геннадий Дмитриевич
Геннадий Дмитриевич Заволо́кин пуш, 18, 1948 — утă, 8, 2001) — вырăс композиторĕ, баянисчĕ тата купăсçи, сăвăç. Раççей Федерацин халăх артисчĕ (1995) 

Вырăс халăх мусăкĕпе юрă культурин «Играй, гармонь любимая!» телеярăмăн йĕркелевçи тата ертӳçи пулнă май халăхра паллăха тухнă.

Биографи 
1948 çулхи пушăн 18-мĕшĕнче Том облаçĕн Парабель паçулкинче çуралнă. Тепĕртакран çемье Çĕн Çĕпĕр облаçĕнчи Сузун паçулкине куçса кайнă. Вăтам шкулта пĕлӳ илнĕ хыççăн, 1964 çулта Çĕн Çĕпĕрти мусăк вĕрентĕшне вырăс халăх инструменчĕсем оркестрĕн уйрăмне вĕренме кĕнĕ, ăна вăл 1968 çулта вĕçленĕ. Унта вăл гармоньпе баян çинче анчах мар, балалайкăпа домрăпа та калама вĕреннĕ.

1984 çулта Мускаври культура институтĕнче аслă пĕлӳ дипломне тивĕçнĕ.

Çемье 
 Ашшĕ — Дмитрий Захарович (1913 ç. çур.), амăшĕ — Степанида Елизаровна (1912 ç. çур.-).
 Пиччĕшĕ — Александр (1946—2012).
 Йăмăкĕ — Заволокина Валентина Дмитриевна (1954 ç. çур.)
 Арăмĕ — Светлана Дмитриевна Заволокина (Казанцева, 1948 ç. çур.), «Играй, гармонь» раççей центрĕн тĕп директорĕ тата «Играй, гармонь любимая!» телеярăмĕн продюссерĕ.
 Ачисем: хĕрĕ Анастасия (1974 ç. çур.) («Играй, гармонь любимая!» телеярăмĕн ертӳç) тата ывăлĕ Захар (1979 ç. çур.) («Играй, гармонь любимая!» телеярăма пĕрле ертсе пыраканĕ).

Дискографи 
 1994 — В минуты музыки.
 1999 — Поезд жизни.
 1995—1998 — Порадуй, гармошка.
 1995—1998 — По млечному пути.
 1995—1998 — Снег под луной.
 1995—1998 — Я приехал домой.
 1999 — Шутки в студии — музыкальные миниатюры Геннадия Заволокина.
 2001 — Это вечное слово-Россия.
 2001 — Играй, гармонь, доплакивай страданья….
 2002 — Как жить?
 2002 — Песни разных лет.
 2002 — Ясноглазая Русь — Геннадий Заволокинăн юлашки юрри.
 Видео
 2008 — Геннадипе Анастасий Заволокинсен юррисем. Чи лайăххи (2 DVD-диск çинче).

Фильмографи 
 1981 — Праздники детства — купăсçă ролĕ (эпизодра).
 1988 — Песня, знакомая с детства — Василий Шукшин пирки документлă фильмри ертӳç (Халăх пултарулăхĕн тĕп редакцийĕ Тĕп телекуравĕ).
 1997 — В той стране — фильмри мусăк авторĕ.
 2006 — Как уходили кумиры — документалă фильм, Геннадий Заволокин пирки.

Библиографи

Чыславсемпе парнесем 
 1986 — РСФСР тава тивĕçлĕ артисчĕ.
 1990 — М. И. Глинка ячĕллĕ РСФСР патшалăх парни — за концертные программы 1987—1988 годов.
 1995 — Раççей Федерацин халах артисчĕ.
 1998 — Раççей Федерацин патшалăх парни — за цикл телепрограмм «Играй, гармонь любимая!».
 1999 — Раççей çыравçисен пĕрлешĕвĕн «Ангел трубящий» чыславĕ.

Каçăсем 
 Страница Геннадия Заволокина на сайте Российского центра «Играй, гармонь» 

Раççей гармонисчĕсем
СССР гармонисчĕсем
Пĕрремĕш каналăн телеертӳçисем
Автомобиль катастрофисенче вилнисем
Заельцово çăвине пытарнисем

ru:Заволокин, Геннадий Дмитриевич»